**TANTÁRGYI TEMATIKA**

**Jogász osztatlan képzés**

nappali-levelező tagozat

**Polgári jogi gyakorlat 1.**

**2018/19/1. félév**

|  |  |
| --- | --- |
| **Tantárgy neve:**Polgári jogi gyakorlat 1. | **Tantárgy Neptun kódja:**AJPJT270N3 (nappali)AJPJT270L3 (levelező)**Tárgyfelelős intézet:** Civilisztikai Tudományok Intézete Polgári Jogi Tanszék |
| **Tantárgyelem:** kötelező |
| **Tárgyfelelős:** Dr. Heinerné Dr. Barzó Tímea tanszékvezető egyetemi docens |
| **Közreműködő oktató(k):**Dr. Leszkoven László egyetemi docensGondosné Dr. Pusztahelyi Réka egyetemi adjunktusDr. Juhász Ágnes egyetemi adjunktusdr. Tóth Gergő József tudományos segédmunkatársDr. Udvarhelyiné dr. Sápi Edit tudományos segédmunkatársdr. Kriston Edit tudományos segédmunkatárs |
| **Javasolt félév:** 3. félév | **Előfeltétel:** Polgári Jog I.(AJPJT279N3, AJPJT279L3) |
| **Óraszám:**nappali: 2 óra / hétlevelező: 2 óra/félév | **Számonkérés módja:** gyakorlati jegy |
| **Kreditpont:** 1 | **Munkarend:** nappali/levelező |
| **Tantárgy feladata és célja:**Az előadásokat párhuzamosan kísérő polgári jogi gyakorlat célja, hogy az elméleti ismeretek megszerzésével egyidejűleg betekintést nyújtson a jog gyakorlati működésébe. A kis létszámú csoportos foglalkozás lehetőséget teremt arra, hogy a hallgatók aktívan részt vegyenek a gyakorlati feladatok, jogesetek közös megoldásában.Az első szemeszterben a hallgatók megismerkednek a polgári jogi dogmatika alapjaival az általános tanok keretében, továbbá e félév feladatát képezi a személyek joga, benne a jogképesség, a cselekvőképesség, a jogi személyek és a személyiségvédelem tárgyrészek, valamint a szerzői jogot és az iparjogvédelem joganyagát átfogó szellemi alkotások témakör feldolgozása. A Polgári jogi gyakorlat 1. tantárgy a jogászképzés 3. félévében, heti 2 órában kerül megtartásra. A számonkérés módja gyakorlati jegy, a tantárgyi követelmények teljesítése 1 kreditet eredményez.**Fejlesztendő kompetenciák:*****tudás:*** T2, T3, T5, T6, T11, T12, T13, T15***képesség:*** K2, K4, K5, K7, K8, K10, K15, K19, K20, K23, K24, K25, K28, K30, K31***attitűd:*** A2,A3, A5, A7, A13, A15, A17, A18, A20***autonómia és felelősség:*** F3, F4, F5 |
| **Tantárgy tematikus leírása:****nappali tagozat:** 201. – hétfő 16-18-ig – A/6. 117/A. – Dr. Tóth Gergő József tudományos segédmunkatárs202. – kedd 8-10-ig – A/1. 11. – Dr. Pusztahelyi Réka adjunktus203. – csütörtök 10-12-ig – A/6. 203. – Dr. Sápi Edit tudományos segédmunkatárs204. – csütörtök 12-14-ig – A/6. 117/A. – Dr. Leszkoven László e. docens**levelező tagozat:** 2018. XI. 30. (péntek) – 16-17.40-ig – XVIII. ea. (2 óra) – Dr. Barzó Tímea e. doc. |
| Nappali képzésen:1. A polgári jog tárgyköre, rendszere. A polgári jog (magánjog) tudományának kialakulása, fejlődése napjainkig. A magyar polgári jog alapvető elvei.
2. A polgári jog forrásai. A polgári jogi norma szerkezete és fajtái. A polgári jogszabályok érvénye, hatálya és alkalmazása. A polgári jogviszony szerkezete és elemei. Az abszolút és relatív szerkezetű jogviszonyok.
3. A jogviszony alanya, tárgya, tartalma (alanyi jog, igény, hatalmasság stb.). A jogi tények mibenléte és csoportjai. Emberi magatartások. A jogügyletek fogalma és csoportjai.
4. Emberi és társadalmi körülmények. A közhatalmi aktusok, mint jogi tények. Az idő múlása. Az elévülés jogi természete.
5. A személyek joga alapfogalmai (jogképesség, cselekvőképesség, szerző- és vétőképesség, belátási képesség, személy, személyiség, jogi személy). Az ember jogképessége. Holtnak nyilvánítás, a halál tényének megállapítása. A cselekvőképesség. A korlátozottan cselekvőképes személyek és ügyletkötő képességük. A cselekvőképtelen személyek köre és ügyletkötői képessége.
6. A gondnokság alá helyezésre vonatkozó fontosabb rendelkezések (zárlat, ideiglenes gondnokrendelés). A gondnokrendelés. A támogatott döntéshozatal, a támogatóra vonatkozó alapvető rendelkezések. Előzetes jognyilatkozat tétele, a jognyilatkozat hatályossá nyilvánítása. A nyilvántartásba vétel.
7. A személyiségvédelem közös szabályai, az általános személyiségi jog megjelenése. Jogellenességet kizáró okok a személyiségvédelemben. Közéleti szereplők sajátos megítélése. Az élet, testi épség, egészség védelme. A személyes szabadság, a magánélet, a magánlakás sérthetetlensége. A jóhírnév, becsület védelme, hátrányos megkülönböztetés tilalma.
8. Képmáshoz és hangfelvételhez való jog. A kegyeleti jogok. PTK-ban nevesített titokfajták (levéltitok, üzleti titok, hivatásbeli titok). A személyhez fűződő jogok védelmének objektív és szubjektív eszközei. A sérelemdíj. A sajtóhelyreigazítás. A személyhez fűződő jogok érvényesítése.
9. A jogi személy fogalma, fajtái. A jogi személy létesítésének szabályai. A jogi személy képviselete.
10. A jogi személyek törvényességi felügyelete. A jogi személyek megszűnése. Az állam jogalanyisága. Az egyesület fogalma, létrejötte, szervezete, működése és megszűnése.
11. A köztestületek. A politikai pártok és az egyházak. Az alapítvány fogalma, létrehozása, szervezete, működése és megszűnése
12. A szerzői alkotás kritériumai. A szerző személyhez fűződő és vagyoni jogai. A szerzői jog korlátai. Szerzői alkotás és munkaviszony. A szomszédos jogok védelme.
13. A szabadalmazható találmány kritériumai. Kizárás az oltalomból. A szabadalmi oltalom korlátai. A szabadalmi jogviszony tartalma. A használati mintaoltalom.
14. A know-how jogi védelme. A formatervezési minta oltalma. Védjegyként oltalmazható jelzések és kizáró okok. A védjegyoltalom keletkezése és megszűnése. A védjegybitorlás. A földrajzi árujelzők oltalma.

Levelező képzésen:A képzés jellegéből adódóan a hallgatók a fentebb részletezett témák közül egy témakört dolgoznak fel részletesebben gyakorlati formában. |
| **Félévközi számonkérés módja és értékelése, kollokvium teljesítésének módja:**A gyakorlati foglalkozásokon való részvétel az aláírás megszerzésének feltétele. Nappali tagozaton kettőnél több hiányzás az aláírás megtagadását vonja maga után. Az aláírás megszerzésére a szorgalmi időszak utolsó szemináriumán van lehetőség a teljes félévi anyagból, ennek eredménytelensége esetén a pótlás tanszéki hatáskörben a vizsgaidőszak első 2 hetében történik szintén a féléves anyagrészből. A gyakorlatok értékelése ötfokozatú. A félév során **nappali tagozaton 2 zárthelyi dolgozat megírása kötelező (42. és 48. naptári hét)**. Az egyes számonkérések anyagát az elhangzott előadások témakörei határozzák meg. A két zárthelyi dolgozat legalább 60%-os teljesítése a feltétele az „elégséges (2)” minősítésnek, 70%-os a „közepes (3)” minősítésnek, 80%-os a „jó (4)” minősítésnek és a 90%-os teljesítményt elérő hallgató „jeles (5)” minősítést kap. Levelező tagozaton a gyakorlati foglalkozáson való jelenlét az aláírás és a megajánlott közepes (3) gyakorlati jegy feltétele. Aki a féléves tananyaghoz kapcsolódó különböző témakörben összesen öt kúriai vagy ítélőtáblai döntést, illetve az annak alapjául szolgáló jogesetet (tényállást) dolgoz fel és mutat be írásbeli feladat formájában, a beadott dolgozat színvonalához mérten jó (4) vagy jeles (5) érdemjegyet kaphat. |
| **Kötelező irodalom:**1. Barzó – Bíró – Juhász – Lenkovics – Pusztahelyi: Általános tanok és Személyek joga, Bíró György (sorozatszerk.): Új magyar polgári jog sorozat I. kötet, Novotni Kiadó, Miskolc, 2015.
2. Attila Menyhárd -Emőd Veress (edt.): New Civil Codes in Hungary and Romania, Springer International Publishing AG, 2017.

**Ajánlott irodalom:**1. Petrik Ferenc (szerk.): Az új Ptk. Magyarázata, I/VI és IV/VI. kötetek (A 2013. évi V. törvény, az új Ptk. kommentárja), HVG-ORAC, Budapest, 2014. második kiadás
2. Pusztahelyi Réka: The Time Limits for Enforcing Claims and Exercising Rights: Preclusive Terms and Periods of Limitation in the light of the Proposal of the New Hungarian Civil Code ZBORNIK RADOVA PRAVNI FAKULTET (NOVI SAD) 46.:(2.) pp. 551-571. (2012)
3. Barzó Tímea: A nem vagyoni sérelem szankcionálásának fejlődési tendenciái. In LEGE ET FIDE Ünnepi tanulmányok Szabó Imre 65. születésnapjára (szerk. Gellén K. – Görög M.) Iurisperitus Kiadó Szeged, 2016. 38-50.o.
4. Barzó Tímea – SÁPI Edit: A sérelemdíj alkalmazhatósága a szerzői jogban. Miskolci Jogi Szemle XI. évfolyam; 2. szám; 2016. 55-75 o.
5. Szalai Péter: Intellectual Property Rights in the Hungarian Legal System, with and Overview of the New Civil Code, In: Smuk Péter (szerk.) Transformation of the Hungarian Legal System 2010-2013. Budapest: Complex Kiadó, 2013. pp. 305-316.
 |